62022CO0520_INF
Sklep Sodišča (deveti senat) z dne 7. februarja 2023 –HOREZZA
(Zadeva C-520/22)
„Predhodno odločanje – Člen 53(2) Poslovnika Sodišča – Člen 267 PDEU – Pojem ‚sodišče‘ – Pritožbeni organ nacionalnega regulativnega organa za postopke javnega naročanja – Neodvisnost – Status tretje osebe glede na organ, ki je sprejel odločbo, ki je predmet pritožbe – Očitna nedopustnost predloga za sprejetje predhodne odločbe
1.
Vprašanja za predhodno odločanje – Dopustnost – Nujnost predložitve dovolj pojasnil Sodišču o dejanskem in pravnem okviru – Obseg obveznosti – Nujnost predložitve pojasnil Sodišču o statusu nacionalnega sodišča, ki ga ima predložitveni organ, ob dvomu v zvezi s tem
(člen 267 PDEU; Poslovnik Sodišča, člen 94)
(Glej točke od 21 do 24.)
2.
Vprašanja za predhodno odločanje – Predložitev Sodišču – Nacionalno sodišče v smislu člena 267 PDEU – Pojem – Opredelitev na podlagi strukturnih in funkcionalnih meril – Rada Úradu pre verejné obstarávanie (svet regulativnega organa za javna naročila, Slovaška) – Organ, ki ne opravlja sodne funkcije, temveč upravno – Izključitev
(člen 267 PDEU)
(Glej točke od 25 do 32.)
Izrek
Predlog za sprejetje predhodne odločbe, ki ga je vložil Rada Úradu pre verejné obstarávanie (svet regulativnega organa za javna naročila, Slovaška) z odločbo z dne 3. avgusta 2022, je očitno nedopusten.